پارێزگاری هەولێر: رێگا نادەین لە مانگی رەمەزان یاری بە نرخی خۆراك بکرێت
سیهام میران – نوچەنێت
ئەمرۆ شەممە ١٠ی نیسان، ئومێد خۆشناو، پارێزگاری هەولێر لە لاپەڕەی فەرمی خۆیدا لە فەیسبووك لەسەر ناوەڕۆکی کۆبوونەوەکەی ئەمرۆ نووسیوویەتی، " لەکۆبوونەوەکەماندا تەئکیدیمان لە چاودێریکردنی چڕی بازاڕ و نرخ و کەلوپەل و پێداویستییەکانی هاوڵاتییان کردەوە و لێژنەی هاوبەشی قائیمقامیەتمان بەسەرۆکایەتی قائیمقام ڕاسپێردرا توندترین ئیجرائات لەگەڵ ئەو کەسانە بکرێ کە مانگی پیرۆز ڕەمەزان دەقۆزنەوە و نرخی خۆراک و پێداویستییەکان لەسەر هاوڵاتییان زیاد دەکەن و ڕامانگەیاند نابێت ڕێگە بە هیچ کەس بدرێت یاری بەنرخی خۆراک و بازاڕ و پێداویستی هاوڵاتییان بکات"
لە بەشێکی تری راگەیێندراوەکەی ئومێد خۆشناو پارێزگارى ههولێر هاتووه، "سەبارەت بەو چێشخانە و خواردنگانانەشی لەمانگی پیرۆزی ڕەمەزان کراوە دەبن، جەختمان لەوکردەوە، تەواوی ئەو چێشتخانە و خواردنگانەی کراوەدەبن لەمانگی یپرۆزی ڕەمەزان دەبێت شوێنەکانیان بەتەواوی بەپەردە داخراو و داپۆشراوبێ و ڕەچاووی ڕێزگرتن لە مانگی پیرۆزی ڕەمەزان و ڕۆژوگرانی بکات، بەپێچەوانەوە ڕێکاری توندی یاساییان لەبەرامبەردا دەگرێتەبەر."